ai4bharat/Pralekha huggingface dataset:
પ્રધાનમંત્રીનું કાર્યાલય
પ્રધાનમંત્રીએ અનુપમ ખેરજીનો તેમની માતાના આશીર્વાદ માટે આભાર માન્યો
પ્રધાનમંત્રી શ્રી નરેન્દ્ર મોદીએ શ્રી અનુપમ ખેરની માતા અને દેશવાસીઓના આશીર્વાદ બદલ આભાર માન્યો છે. શ્રી ખેરે આજે પ્રધાનમંત્રી સાથે મુલાકાત કરી અને તેમની માતા તરફથી શ્રી મોદીને રૂદ્રાક્ષની માળા અર્પણ કરી.
પ્રધાનમંત્રીએ ટ્વીટ કર્યું:
"@AnupamPKherજી તમારો ખૂબ ખૂબ આભાર. આ આદરણીય માતાજી અને દેશવાસીઓના આશીર્વાદ છે, જે મને મા ભારતીની સેવા કરવા પ્રેરિત કરે છે."
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
ઇલેક્ટ્રોનિક્સ તથા સૂચના પ્રોદ્યોગિકી મંત્રી
કેબિનેટે RuPay ડેબિટ કાર્ડ્સ અને ઓછા મૂલ્યના BHIM-UPI ટ્રાન્ઝેક્શન્સ ના પ્રચાર માટે પ્રોત્સાહક યોજનાને મંજૂરી આપી
એક વર્ષ માટે નાણાકીય ખર્ચ રૂ. 1,300 કરોડ છે
આ ડિજીટલ પેમેન્ટ મોડ્સથી ઔપચારિક બેંકિંગ અને નાણાકીય વ્યવસ્થાની બહાર ખાતા વગરના અને હાંસિયામાં ધકેલાઈ ગયેલા લોકો માટે સુલભ બની જશે
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે આજે RuPayDebit કાર્ડ અને ઓછા મૂલ્યના [રૂ. 2,000) દેશમાં BHIM-UPI વ્યવહારો ]ને મંજૂરી આપી છે.
આ યોજના હેઠળ, હસ્તગત કરનાર બેંકોને સરકાર દ્વારા રૂપે ડેબિટ કાર્ડ્સ અને ઓછા મૂલ્યના BHIM-UPI મોડ્સ દ્વારા કરવામાં આવેલા વ્યવહારોના મૂલ્યની ટકાવારી ચૂકવીને, એપ્રિલ 01, 2021થી એક વર્ષના સમયગાળા માટે રૂ. 1300 કરોડના અંદાજિત નાણાકીય ખર્ચે પ્રોત્સાહિત કરવામાં આવશે.
આ યોજના બેંકોને મજબૂત ડિજિટલ પેમેન્ટ ઇકોસિસ્ટમનું નિર્માણ કરવામાં અને રુપે ડેબિટ કાર્ડ અને BHIM-UPI ડિજિટલ ટ્રાન્ઝેક્શનને પ્રમોટ કરવા માટે, વસ્તીના તમામ ક્ષેત્રો અને સેગમેન્ટ્સમાં અને દેશમાં ડિજિટલ ચૂકવણીને વધુ ગાઢ બનાવવાની સુવિધા આપશે.
તે ઔપચારિક બેંકિંગ અને નાણાકીય પ્રણાલીની બહાર હોય તેવા અને હાંસિયામાં ધકેલાઈ ગયેલી વસ્તીને ચૂકવણીના સુલભ ડિજિટલ મોડ બનાવવામાં પણ મદદ કરશે.
ભારત આજે વિશ્વના સૌથી કાર્યક્ષમ ચુકવણી બજારોમાંનું એક છે. આ વિકાસ ભારત સરકારની પહેલ અને ડિજિટલ પેમેન્ટ ઇકોસિસ્ટમમાં વિવિધ ખેલાડીઓ દ્વારા નવીનતાનું પરિણામ છે. આ યોજના ફિનટેક સ્પેસમાં સંશોધન અને વિકાસ અને નવીનતાને આગળ વધારશે અને દેશોના વિવિધ ભાગોમાં ડિજિટલ પેમેન્ટને વધુ ઊંડું કરવામાં સરકારને મદદ કરશે.
પૃષ્ઠભૂમિ:
દેશમાં ડિજિટલ વ્યવહારોને વધુ પ્રોત્સાહન આપવા માટે સરકાર દ્વારા બજેટની ઘોષણાઓ ના પાલનમાં આ યોજના ઘડવામાં આવી છે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 105
પ્રધાનમંત્રીનું કાર્યાલય
ચાલો આપણે જુસ્સો જાળવીએ અને આપણા યુવાનોને રમતના મેદાનમાં ચમકવા માટે પ્રેરણા આપીએ: પ્રધાનમંત્રી
પ્રધાનમંત્રી શ્રી નરેન્દ્ર મોદીએ કહ્યું છે કે ચાલો આપણે જુસ્સો જાળવી રાખીએ અને આપણા યુવાનોને રમતના મેદાનમાં ચમકવા માટે પ્રેરણા આપીએ.
દૂરદર્શન સમાચાર દ્વારા કરવામાં આવેલી ટ્વિટના જવાબમાં, પ્રધાનમંત્રીએ કહ્યું;
"આ સંધાન તમને ખુશ કરશે.
ચાલો આપણે જુસ્સો જાળવી રાખીએ અને આપણા યુવાનોને રમતના મેદાનમાં ચમકવા માટે પ્રેરણા આપીએ."
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 189.63 કરોડ રસીના ડોઝ આપવામાં આવ્યા
ભારતમાં સક્રિય કેસનું ભારણ 19,719 થયું
સક્રિય કેસનું ભારણ હાલમાં 0.05% છે
સાજા થવાનો દર હાલમાં 98.74% નોંધાયો
છેલ્લા 24 કલાકમાં 3,010 દર્દીઓ સાજા થયા, કુલ વધીને 4,25,47,699 દર્દીઓ સાજા થયા
છેલ્લા 24 કલાકમાં ભારતમાં 4,25,47,699 નવા કેસ નોંધાયા
દૈનિક પોઝિટિવીટી દર 0.77% પહોંચ્યો
સાપ્તાહિક પોઝિટિવીટી દર હાલમાં 0.78% છે
કુલ 83.93 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 4,23,430 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 127
માહિતી અને પ્રસારણ મંત્રાલય
ભારત: વિશ્વમાં દૂધનો સૌથી મોટો ઉત્પાદક
2013-14થી દૂધ ઉત્પાદનમાં 61 ટકાનો વધારો
ડેરી સેક્ટર ભારત માટે વિવિધ હિસાબોમાં ઘણું મહત્વ ધરાવે છે. એક ઉદ્યોગ તરીકે, તે 80 મિલિયનથી વધુ લોકોને રોજગારી આપે છે, જેમાં મોટાભાગના નાના અને સીમાંત ખેડૂતો તેમજ જમીન વિહોણા છે. વધુમાં, દેશમાં ડેરી સેક્ટરમાં મહિલાઓનું મુખ્ય કાર્યબળ છે. આ ક્ષેત્ર ખાસ કરીને મહિલાઓ માટે એક મહત્વપૂર્ણ નોકરી પ્રદાતા છે અને મહિલા સશક્તિકરણમાં અગ્રણી ભૂમિકા ભજવે છે.
ભારતમાં છેલ્લા નવ વર્ષમાં દૂધ અને ડેરી ઉત્પાદનોના ઉત્પાદન અને વપરાશમાં નોંધપાત્ર વૃદ્ધિ જોવા મળી છે. આજે, ભારત વિશ્વમાં દૂધનું સૌથી મોટું ઉત્પાદક છે, જે વૈશ્વિક દૂધ ઉત્પાદનમાં 24% યોગદાન આપે છે. ભારતનું દૂધ ઉત્પાદન 2013-14માં 137.7 મિલિયન ટનથી વધીને 2021-22માં 221.1 મિલિયન ટન થયું છે. વધુમાં, માથાદીઠ દૂધની ઉપલબ્ધતા 2013-14માં 303 ગ્રામ/દિવસથી વધીને 2021-22માં 444 ગ્રામ/દિવસ થઈ છે, જે લગભગ 1.5 ગણી વધી છે.
ભારતમાં ગ્રામીણ અર્થવ્યવસ્થાના વિકાસમાં ડેરી ક્ષેત્રનો મોટો ફાળો રહ્યો છે. સરકારે ડેરી ઈન્ફ્રાસ્ટ્રક્ચરને અપગ્રેડ કરવા માટે ડેરી પ્રોસેસિંગ અને ઈન્ફ્રાસ્ટ્રક્ચર ડેવલપમેન્ટ ફંડના અમલીકરણ, ખેડૂતોને પર્યાપ્ત અને સમયસર ધિરાણ સહાય પૂરી પાડવા માટે કિસાન ક્રેડિટ કાર્ડ્સ નું વિતરણ અને ઉત્પાદકતા અને દૂધનું ઉત્પાદન વધારવા માટે રાષ્ટ્રીય ગોકુલ મિશન શરૂ કરવું, અને તેના દ્વારા ખેડૂતો માટે ડેરીને વધુ નફાકારક બનાવી શકાય એ માટે પ્રોત્સાહન આપ્યું છે.
સંદર્ભઃ 1, 2, 3
YP/GP/JD
(Visitor Counter : 240
કાર્મિક, લોક ફરિયાદ અને પેન્શન મંત્રાલય
જાહેર ફરિયાદોનું નિવારણ
સરકારે એક ફરિયાદ નિવારણ પ્લેટફોર્મ બનાવ્યું છે, જેનું નામ કેન્દ્રિય જાહેર ફરિયાદ નિવારણ અને મોનિટરિંગ સિસ્ટમ  https://pgportal.gov.in પર ઉપલબ્ધ છે. કોઈપણ નાગરિક આ પ્લેટફોર્મ દ્વારા કેન્દ્રીય મંત્રાલયો/વિભાગો/રાજ્ય સરકારો/કેન્દ્રશાસિત પ્રદેશો  ને લગતી તેમની ફરિયાદો નોંધાવી શકે છે. ભારત સરકારના દરેક મંત્રાલય/વિભાગ અને રાજ્ય સરકાર/કેન્દ્રશાસિત પ્રદેશ પાસે આ સિસ્ટમની ઍક્સેસ છે અને સંબંધિત મંત્રાલયો/વિભાગો/રાજ્યો/કેન્દ્રશાસિત પ્રદેશો દ્વારા ફરિયાદોનું નિરાકરણ કરવામાં આવે છે. CPGRAMS માં કુલ 81000 ફરિયાદ અધિકારીઓ અને 792 એપેલેટ/સબ એપેલેટ અધિકારીઓને મેપ કરવામાં આવ્યા છે. ફરિયાદના નિકાલ માટે 45 દિવસની સમયમર્યાદા નક્કી કરવામાં આવી છે. જો નિર્ધારિત સમયમર્યાદામાં નિવારણ શક્ય ન હોય તો નાગરિકને વચગાળાનો જવાબ આપવામાં આવશે. CPGRAMS માં 01.01.2015 થી 28.02.2022 સુધી લગભગ 1,17,06,366 ફરિયાદોનો નિકાલ કરવામાં આવ્યો છે.
આ માહિતી કર્મચારી, જાહેર ફરિયાદ અને પેન્શન મંત્રાલયના રાજ્ય પ્રધાન અને વડા પ્રધાન કાર્યાલયના રાજ્ય મંત્રી ડૉ. જીતેન્દ્ર સિંહે આજે રાજ્યસભામાં એક લેખિત જવાબમાં આપી હતી.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 130
કાપડ મંત્રાલય
કાપડ મંત્રાલયે #Local4Diwali અભિયાન શરૂ કર્યું
ભારતીય હસ્તકલા ઉત્પાદનો ખરીદવા તથા ભેટ કરીને દિવાળી ઉજવવા સૌને અપીલ કરી
હસ્તકલા એ ભારતના ગૌરવપૂર્ણ સાંસ્કૃતિક વારસાનું પ્રતીક છે અને દેશમાં આજીવિકાનો મહત્વપૂર્ણ સ્રોત છે. આ ક્ષેત્ર મહિલા સશક્તિકરણ માટે મહત્વનું છે કારણ કે તમામ હસ્તકલા કારીગરો અને સાથી કામદારોમાં 55% મહિલાઓ છે.
પ્રધાનમંત્રીએ વિનંતી કરી છે કે ભારતીય હસ્તકલાનો ઉપયોગ કરવાનો આપણો પ્રયાસ હોવો જોઈએ અને વધુમાં વધુ લોકો સાથે તેમના વિશે વાતચીત કરવી જોઈએ.
કાપડ મંત્રીએ બધાને અપીલ કરતા જણાવ્યું છે:
“9 નવેમ્બરના રોજ પ્રધાનમંત્રીએ કરેલા આહ્વાનથી પ્રેરાઈને ચાલો આપણે સ્થાનિક કાપડ અને હસ્તકલાના વ્યવસાય માટે સમર્થન વ્યક્ત કરીએ. તે પછી માટીનો દીવો, દેશી કળા, ઘરની સજાવટની ચીજો જેવી કે પલંગની ચાદરો, પડદા અથવા હાથવણાટની ચીજો જે તમે તમારા નજીકના સંબંધી અને મિત્રોને ભેટ કરો છો તે બધું જ; આ દિવાળીમાં દરેક ખરીદી મહત્વની બનશે. વણકર, કારીગરો, સ્થાનિક અને નાના ઉદ્યોગો દ્વારા દિવાળીના વેચાણને પ્રોત્સાહિત કરવા માટે કૃપા કરીને તમારા ટ્વિટર, ફેસબુક અને ઇન્સ્ટાગ્રામ પર શેર કરો અને હેશટેગ #Local4Diwali નો ઉપયોગ કરો. તમારી મનપસંદ વસ્તુની તસવીર લો - તે કપડાં હોય અથવા કોઈ હસ્તકલા ઉત્પાદન કે જે તમે દિવાળી માટે કોઈને ભેટ કરવા અથવા ઘરે ઉપયોગ કરવા માંગતા હોવ, જે વ્યક્તિ પાસેથી તમે ખરીદશો તેને #Local4Diwali સાથે ટેગ કરો. આ પડકારજનક સમયમાં આ વલણ દ્વારા વેચાણને ટેકો આપો; તમારો ટેકો જરૂરિયાતમંદ લોકો માટે ઘણી તકોને પુનર્જીવિત કરવામાં મદદ કરશે."
SD/GP/BT
(
મંત્રીમંડળ
મંત્રીમંડળે સૂક્ષ્મ, લઘુ અને મધ્યમ ઉદ્યોગસાહસો નાં ક્ષેત્રમાં ભારત અને રશિયા વચ્ચેના સમજૂતીકરાર ને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે સૂક્ષ્મ, લઘુ અને મધ્યમ ઉદ્યોગ મંત્રાલયને આધિન એક સરકારી સાહસ રાષ્ટ્રીય લઘુ ઉદ્યોગ નિગમ લિમિટેડ  અને રશિયાનાં જેએસસી-રશિયન લઘુ અને મધ્યમ વેપાર નિગમ  વચ્ચે સમજૂતીકરાર પર હસ્તાક્ષર કરવા મંજૂરી આપી દીધી છે. રશિયાનાં રાષ્ટ્રપતિનાં ભારતમાં આગમન દરમિયાન સમજૂતીકરાર પર હસ્તાક્ષર કરવામાં આવશે.
સમજૂતીકરારનો ઉદ્દેશ બંને દેશોનાં લઘુ અને મધ્યમ ઉદ્યોગો વચ્ચે સહયોગને વધારવાનો છે. એનાથી બંને દેશોનાં એમએસએમઈ ક્ષેત્રમાં નક્કર રૂપરેખા અને સક્ષમ વાતાવરણ પેદા થશે. એમઓયુ મારફતે બંને દેશોની શક્તિઓ, બજારો, ટેકનોલોજીઓ, નીતિઓ વગેરેને સમજવામાં સક્ષમ બનીશું. સમજૂતીકરાર મારફતે બંને દેશોનાં ઉદ્યોગો વચ્ચે સહયોગ વધશે અને એમએસએમઈ ક્ષેત્રમાં ટેકનોલોજી હસ્તાંતરણ, સંયુક્ત સાહસ અને વેપારી ભાગીદારીનાં સંબંધમાં સતત વેપારી જોડાણ શરૂ કરવામાં મદદ મળશે. ક્ષમતા નિર્માણ, ઉદ્યોગસાહસિકતાનાં વિકાસની શરૂઆત, પ્રદર્શનો મારફતે એકબીજાનાં બજારમાં ભાગીદારી વધારવાનાં વિષયને પણ સમજૂતીકરારમાં સામેલ કરવામાં આવ્યાં છે.
આ સહયોગથી ભારતીય એમએસએમસી ક્ષેત્રમાં નવા તકો માટે દ્વાર ખુલશે એવી આશા છે. નવા બજાર, સંયુક્ત સાહસ, ઉત્કૃષ્ટ વ્યવહારો અને ટેકનોલોજીકલ કનેક્ટિવિટી મારફતે એની પૂર્તિ કરવામાં આવશે. એનએસઆઈસીને આ પ્રકારનાં સહયોગનો બહુ અનુભવ છે એટલે સમજૂતીકરારની પ્રવૃત્તિઓ લાગુ કરવા માટે આ એક ઉચિત સંસ્થા છે.
RP
(Visitor Counter : 163
મહિલા અને બાળ વિકાસ મંત્રાલય
પ્રતિષ્ઠિત ‘વુમન ઑફ ઈન્ડિયા ફેસ્ટિવલ’ માટે લોગો ડિઝાઈન કરવાની સ્પર્ધા
નવી દિલ્હી, 02-08-2017
મહિલા તેમજ બાળ વિકાસ મંત્રાલયે ઓક્ટોબર, 2017માં દિલ્હી હાટમાં આયોજિત થનારા પ્રતિષ્ઠિત ‘વુમન ઑફ ઈન્ડિયા ફેસ્ટિવલ’ માટે લોગો ડિઝાઈન કરવાની સ્પર્ધા શરૂ કરી છે. આ ડિઝાઈનરો માટે એક શ્રેષ્ઠ અવસર છે, જે રાષ્ટ્રીય સ્તર પર પોતાની સર્જનાત્મકતાને સફળ થતી જોવા ઈચ્છે છે. ‘વુમન ઑફ ઈન્ડિયા ફેસ્ટિવલ’માં મહિલાઓ દ્વારા તૈયાર કરાયેલા અથવા ઉગાડેલા ઓર્ગેનિક ઉત્પાદનોનો સૌથી મોટો સંગ્રહ રજૂ કરાશે. ફેસ્ટિવલનું આયોજન મહિલાઓના આર્થિક સશક્તિકરણ પહેલ અંતર્ગત મહિલા તેમજ બાળ વિકાસ મંત્રાલય દ્વારા આયોજિત અને પ્રાયોજિત કરાશે. આ ફેસ્ટિવલમાં લાખોની સંખ્યામાં રાષ્ટ્રીય અને આંતરરાષ્ટ્રીય મુલાકાતીઓ અને ખરીદદારો આવવાની સંભાવના છે.
મહિલા તેમજ બાળ વિકાસ મંત્રાલય ઈચ્છે છે કે આ ખાસ સ્પર્ધા માટે ખાસ ઓળખવાળા લોગો ડિઝાઈન કરવામાં નાગરિકોનું સ્વૈચ્છિક યોગદાન હોય. આ સ્પર્ધાનું વિવરણ મંત્રાલયના ફેસબુક અને ટ્વિટર એકાઉન્ટ પર ઉપલબ્ધ છે. આના માટે આવેદન જમા કરવાની છેલ્લી તારીખ 21 ઓગષ્ટ, 2017 છે.
AP/J.Khunt/GP ક્રમાંક : 429
(Visitor Counter : 83
પ્રધાનમંત્રીનું કાર્યાલય
14મી ભારત જાપાન વાર્ષિક સમિટ 
પ્રધાનમંત્રી શ્રી નરેન્દ્ર મોદીના આમંત્રણ પર જાપાનના પ્રધાનમંત્રી મહામહિમ શ્રી કિશિદા ફ્યુમિયો 14મી ભારત-જાપાન વાર્ષિક સમિટ માટે 19-20 માર્ચ 2022 દરમિયાન નવી દિલ્હીની સત્તાવાર મુલાકાત લેશે. આ સમિટ બંને નેતાઓની પ્રથમ મુલાકાત હશે. અગાઉની ભારત-જાપાન વાર્ષિક સમિટ ઓક્ટોબર 2018માં ટોક્યોમાં થઈ હતી.
2. ભારત અને જાપાન તેમની 'વિશેષ વ્યૂહાત્મક અને વૈશ્વિક ભાગીદારી'ના દાયરામાં બહુપક્ષીય સહયોગ ધરાવે છે. શિખર સંમેલન બંને પક્ષોને વિવિધ ક્ષેત્રોમાં દ્વિપક્ષીય સહકારની સમીક્ષા કરવા અને તેને મજબૂત કરવાની તક પૂરી પાડશે તેમજ પરસ્પર હિતના પ્રાદેશિક અને વૈશ્વિક મુદ્દાઓ પર મંતવ્યોનું આદાનપ્રદાન કરશે જેથી કરીને ઈન્ડો-પેસિફિક ક્ષેત્રમાં શાંતિ, સ્થિરતા અને સમૃદ્ધિ માટે તેમની ભાગીદારીને આગળ વધારી શકાય.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
મંત્રીમંડળ
મંત્રીમંડળે પોસ્ટલ ક્ષેત્રમાં સહયોગ સ્થાપિત કરવા માટે ભારત અને જાપાન વચ્ચે થયેલી સહયોગની સમજૂતીને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે પોસ્ટલ ક્ષેત્રમાં સહયોગ માટે ભારત અને જાપાન વચ્ચે થયેલી સહયોગ સમજૂતીને મંજૂરી આપી દીધી છે. આ સહયોગ સમજૂતી અંતર્ગત બંને દેશો વચ્ચે પોસ્ટલ સેવાઓમાં સુધારો થશે અને પોસ્ટલ ક્ષેત્રમાં સહયોગ વધશે.
લાભ:
આ સહયોગ સમજૂતીત અંતર્ગત ભારત અને જાપાન વચ્ચે પોસ્ટલ સેવાઓમાં સુધારો થશે અને પોસ્ટલ ક્ષેત્રમાં સહયોગ વધશે :
- પોસ્ટલ નીતિનાં સંબંધમાં બંને પક્ષ પોતાનાં અનુભવોને આધારે માહિતીઓ વહેંચશે અને દ્રષ્ટિકોણોનું આદાનપ્રદાન કરશે.
- સહયોગી સંબંધ વધારવા માટે ચર્ચાને પ્રોત્સાહન આપશે.
- બંને પક્ષો દ્વારા પારસ્પરિક રીતે નક્કી થયેલા વિશેષ ક્ષેત્રોમાં સહયોગ વધારવા માટે પોસ્ટલ સેવા સંવાદની સ્થાપના કરશે.
આ સમજૂતીથી ભારત અને જાપાન વચ્ચે સહયોગ વધશે અને આ રીતે બંને દેશો વચ્ચે પોસ્ટલ કામગીરીઓને ફાયદો થશે.
RP
(Visitor Counter : 85
સ્વાસ્થ્ય અને પરિવાર કલ્યાણ મંત્રાલય
કોવિડ-19 પર અપડેટ
દેશમાં કોવિડ-19ના નિવારણ, નિયંત્રણ અને વ્યવસ્થાપનનું સંચાલન સર્વોચ્ચ સ્તરે થઈ રહ્યું છે તથા રાજ્ય સરકારો સાથે વિવિધ પગલાં હાથ ધરવામાં આવ્યાં છે. આદરણીય પ્રધાનમંત્રી સંબંધિત મંત્રાલયો/વિભાગો અને રાજ્યો/કેન્દ્રશાસિત પ્રદેશોના ટોચના અધિકારીઓ સાથે નિયમિતપણે બેઠક યોજીને સમીક્ષા કરી રહ્યાં છે અને સ્થિતિ પર નજર રાખી રહ્યાં છે.
આદરણીય પ્રધાનમંત્રી શ્રી નરેન્દ્ર મોદીએ કોવિડ-19ના રોગચાળા સામે લડવા અને ગરીબો માટે મૂળભૂત જરૂરિયાતોની વ્યવસ્થા કરવા, સોશિયલ ડિસ્ટન્સિંગ પર ભાર મૂકવા, જાગૃતિ લાવવા સામાજિક કલ્યાણકારી સંસ્થાઓના પ્રતિનિધિઓનાં સક્રિય પ્રયાસોની પ્રશંસા કરી છે. તેમણે વૈશ્વિક સ્તરે કોવિડ-19 રોગચાળા સામે પ્રતિસાદની ચર્ચા કરવા દુનિયાભરના ભારતના તમામ રાજદૂતો અને હાઈ કમિશનના વડા સાથે વીડિયો કોન્ફરન્સ પર વાત કરી હતી.
કેન્દ્રીય આરોગ્ય અને પરિવાર કલ્યાણ મંત્રી ડૉ. હર્ષવર્ધનની અધ્યક્ષતામાં આજે મંત્રીઓનાં જૂથ ની 10મી બેઠક યોજાઈ હતી. એમાં નાગરિક ઉડ્ડયન મંત્રી શ્રી હરદીપ એસ પુરી, વિદેશ મંત્રી ડો. એસ જયશંકર, રાજ્ય કક્ષાનાં કેન્દ્રીય ગૃહ મંત્રી શ્રી નિત્યાનંદ રાય, રાજ્ય કક્ષાનાં કેન્દ્રીય જહાજ, રસાયણ અને ખાતર મંત્રી  શ્રી મનસુખ માંડવિયા અને રાજ્ય કક્ષાનાં કેન્દ્રીય આરોગ્ય અને પરિવાર કલ્યાણ મંત્રી શ્રી અશ્વિની કુમાર ચૌબે, મંત્રાલયના વરિષ્ઠ સભ્યો હાજર હતા. લોકડાઉનનો અમલીકરણ કરવા સાથે સંબંધિત સમસ્યા, સ્થળાંતરિત શ્રમિકોની સમસ્યા, વિકસતાં કેન્દ્રોમાં રોગના પ્રસારને નિયંત્રણમાં લેવા પગલાં, પીપીઇ, માસ્ક, વેન્ટિલેટર્સ વગેરે જેવી આવશ્યક ચીજવસ્તુઓની પર્યાપ્તતા સુનિશ્ચિત કરવા ગ્રૂપ દ્વારા વિગતવાર ચર્ચા થઈ હતી.
કોવિડ-19 રિસ્પોન્સ માટે વિજ્ઞાન અને ટેકનોલોજીની સક્ષમ સમિતિની રચના નીતિ આયોગનાં સભ્ય પ્રોફેસર વિનોદ પૉલ અને ભારત સરકારના મુખ્ય વૈજ્ઞાનિક સલાહકાર પ્રોફેસર કે વિજય રાઘવનની અધ્યક્ષતામાં થઈ છે, જેનો આશય તમામ વૈજ્ઞાનિક સંસ્થાઓ, વૈજ્ઞાનિકો, ઉદ્યોગો અને નિયમનકારી સંસ્થાઓ વચ્ચે સંકલન સ્થાપિત કરવાનો છે. સમિતિ વિજ્ઞાન અને ટેકનોલોજી વિભાગ , બાયોટેકનોલોજી વિભાગ , વિજ્ઞાન અને ઔદ્યોગિક સંશોધન પરિષદ , સંરક્ષણ સંશોધન અને વિકાસ સંસ્થા  અને ઇન્ડિયન ઇન્સ્ટિટ્યૂટ ફોર સાયન્સ  સાથે કામ કરશે, જેથી કોવિડ-19 રોગ માટે પરીક્ષણ સુવિધાઓ વધારવાની મહત્ત્વપૂર્ણ જરૂરિયાતને ધ્યાનમાં રાખીને સંશોધન અને વિકાસ પર ઝડપથી નિર્ણયો લઈ શકાય.
કપડાં મંત્રાલય, ફાર્માસ્યુટિકલ્સ અને રાજ્ય સરકારો સાથે જોડાણમાં આરોગ્ય અને પરિવાર કલ્યાણ મંત્રાલય પીપીઇ, માસ્ક અને વેન્ટિલેટર્સની જરૂરિયાતો પૂરી પાડવા, આવશ્યક ચીજવસ્તુઓનું ઉત્પાદન કરતાં કારખાના પર નજર રાખી રહ્યું છે તેમજ તમામ રાજ્ય સરકારો સાથે સંકલન સ્થાપિત કરી રહ્યું છે, જેથી તમામ સંપર્કો પર નજર રહે અને પરિણામે આપણી વાયરસને નિયંત્રણમાં રાખવાની વ્યૂહરચના મુજબ, કોઈ કેસ રહી ન જાય એવી સુનિશ્ચિતતા થશે.
આરોગ્ય અને પરિવાર કલ્યાણ મંત્રાલયે એએનએમ, આશા, આંગણવાડી કાર્યકર્તાઓ, આયુષ પ્રેક્ટિશનર્સ, ડૉક્ટરો, નર્સો તથા ફિલ્ડ સર્વેલન્સ, સુપરવિઝન, લેબ ટેસ્ટિંગ, ક્લિનિકલ મેનેજમેન્ટ, આઇસોલેશન ફેસિલિટી મેનેજમેન્ટ, ઇન્ટેન્સિવ કેર, ઇન્ફેક્શન કન્ટ્રોલ મેનેજમેન્ટ અને કોવિડ-19 મેનેજમેન્ટ માટે ક્વારેન્ટાઇન ફેસિલિટી મેનેજમેન્ટ માટે વેબસાઇટ પર તાલીમ સંસાધનો અપલોડ કર્યા છે. આરોગ્ય મંત્રાલયે 30 માર્ચનાં રોજ બે વેબિનાર્સનું આયોજન કર્યું હતું, જેમાં 15,000 નર્સોને ઓનલાઇન તાલીમ આપવામાં આવી હતી.
અત્યાર સુધી દેશમાં 1251 કેસની પુષ્ટિ થઈ છે અને 32 દર્દીઓનાં મૃત્યુ થયા છે. છેલ્લાં 24 વર્ષ દરમિયાન 227 નવા કેસની પુષ્ટિ થઈ છે અને 3 નવા મૃત્યુ નોંધાયા છે.
GP/RP
(
સ્વાસ્થ્ય અને પરિવાર કલ્યાણ મંત્રાલય
ભારતનું સંચિત કોવિડ-19 રસીકરણ કવરેજ લગભગ 219.50 કરોડને પાર
12-14 વર્ષની વય જૂથ માટે 4.11 કરોડથી વધુ રસીના ડોઝ આપવામાં આવ્યા છે
ભારતમાં સક્રિય કેસનું ભારણ તાજેતરમાં 25,037
છેલ્લા 24 કલાકમાં 2,119 દૈનિક નવા કેસ નોંધાયા
સાજા થવાનો દર હાલમાં 98.76%
સાપ્તાહિક પોઝિટિવિટી દર 0.97%
આજે સવારે 7 વાગ્યા સુધીના કામચલાઉ અહેવાલો મુજબ ભારતનું COVID-19 રસીકરણ કવરેજ 219.50 Cr
 ને વટાવી ગયું છે.
12-14 વર્ષની વય જૂથ માટે કોવિડ-19 રસીકરણ 16 માર્ચ, 2022ના રોજ શરૂ કરવામાં આવ્યું હતું. અત્યાર સુધીમાં, 4.12 કરોડ  થી વધુ કિશોરોને COVID-19 રસીના પ્રથમ ડોઝ સાથે આપવામાં આવ્યા છે. તેવી જ રીતે,18-59 વર્ષની વય જૂથ માટે કોવિડ-19 સાવચેતી ડોઝ એડમિનિસ્ટ્રેશન પણ 10મી એપ્રિલ,2022 થી શરૂ થયું.
આજે સવારે 7 વાગ્યા સુધીના કામચલાઉ અહેવાલ મુજબ સંચિત આંકડાના વિભાજનમાં નીચેનાનો સમાવેશ થાય છે:
|
|
સંચિત વેક્સિન ડોઝ કવરેજ
|
|
HCWs
|
|
પ્રથમ ડોઝ
|
|
10415365
|
|
બીજો ડોઝ
|
|
10120325
|
|
સાવચેતી ડોઝ
|
|
7065418
|
|
FLWs
|
|
પ્રથમ ડોઝ
|
|
18437100
|
|
બીજો ડોઝ
|
|
17719682
|
|
સાવચેતી ડોઝ
|
|
13740139
|
|
12-14 વર્ષ સુધીનું વય જૂથ
|
|
પ્રથમ ડોઝ
|
|
41213682
|
|
બીજો ડોઝ
|
|
32297012
|
|
15-18 વર્ષ સુધીનું વય જૂથ
|
|
પ્રથમ ડોઝ
|
|
62000806
|
|
બીજો ડોઝ
|
|
53297822
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
561399480
|
|
બીજો ડોઝ
|
|
516256768
|
|
સાવચેતી ડોઝ
|
|
100258819
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
204046588
|
|
બીજો ડોઝ
|
|
197063007
|
|
સાવચેતી ડોઝ
|
|
50598006
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
127680189
|
|
બીજો ડોઝ
|
|
123211367
|
|
સાવચેતી ડોઝ
|
|
48275999
|
|
સાવચેતી ડોઝ
|
|
21,99,38,381
|
|
કુલ
|
|
2,19,50,97,574
સતત ડાઉનવર્ડ ટ્રેન્ડને પગલે, ભારતનો સક્રિય કેસલોડ આજે ઘટીને 25,037 થયો છે. દેશના કુલ પોઝિટિવ કેસના 0.06% સક્રિય કેસ છે.
પરિણામે, ભારતનો રિકવરી રેટ 98.76% છે. છેલ્લા 24 કલાકમાં 2,582 દર્દીઓ સ્વસ્થ થયા છે અને સાજા થયેલા દર્દીઓની કુલ સંખ્યા  હવે 4,40,84,646 છે.
છેલ્લા 24 કલાકમાં 2,119 નવા કેસ નોંધાયા છે.
છેલ્લા 24 કલાકમાં કુલ 1,88,220 કોવિડ-19 ટેસ્ટ કરવામાં આવ્યા હતા. ભારતે અત્યાર સુધીમાં 89.96 કરોડ થી વધુ સંચિત પરીક્ષણો કર્યા છે.
સાપ્તાહિક અને દૈનિક સકારાત્મક દરોમાં પણ સતત ઘટાડો જોવા મળ્યો છે. દેશમાં સાપ્તાહિક સકારાત્મકતા દર હાલમાં 0.97% છે અને દૈનિક સકારાત્મકતા દર 1.13% હોવાનું નોંધાયું છે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 127
પ્રધાનમંત્રીનું કાર્યાલય
પ્રધાનમંત્રીએ હિન્દી દિવસ નિમિત્તે લોકોને શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ હિન્દી દિવસ નિમિત્તે લોકોને શુભેચ્છા પાઠવી છે.
એક ટ્વિટમાં પ્રધાનમંત્રીએ કહ્યું;
"હિન્દી દિવસ નિમિત્તે આપ સૌને ખૂબ ખૂબ શુભેચ્છાઓ. વિવિધ પ્રદેશોના લોકોએ હિન્દીને સક્ષમ અને સમર્થ ભાષા બનાવવા માટે નોંધપાત્ર ભૂમિકા ભજવી છે. તે તમારા બધાના પ્રયત્નોનું પરિણામ છે કે હિન્દી વૈશ્વિક મંચ પર સતત પોતાની મજબૂત ઓળખ બનાવી રહી છે. છે."
SD/GP/BT
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 56.64 કરોડ લોકોને રસી આપવામાં આવી
છેલ્લા 24 કલાકમાં ભારતમાં 36,401 નવા કેસ નોંધાયા
સક્રિય કેસ કુલ કેસનાં 1.13% થયા, માર્ચ 2020 બાદ સૌથી ઓછા
ભારતમાં સક્રિય કેસનું ભારણ 3,64,129 થયું, 149માં સૌથી ઓછા
સાજા થવાનો દર હાલમાં 97.53 % નોંધાયો, માર્ચ 2020 બાદ સૌથી વધુ
દેશમાં અત્યાર સુધીમાં કુલ 3,15,25,080 દર્દીઓ સાજા થયા
સાપ્તાહિક પોઝિટિવીટી દર છેલ્લા 55 દિવસ બાદ 3% કરતા ઓછો થઈ ગયો છે, હાલમાં 1.95% છે
દૈનિક પોઝિટિવીટી દર 1.94% પહોંચ્યો, જે છેલ્લા 24 દિવસથી 3%થી ઓછો છે
પરીક્ષણ ક્ષમતામાં નોંધપાત્ર વધારો કરવામાં આવ્યો – કુલ 50.03 કરોડ પરીક્ષણો કરવામાં આવ્યા
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
આંકડાશાસ્ત્ર અને કાર્યક્રમ અમલીકરણ મંત્રાલય
નેશનલ સ્ટેટિસ્ટિકલ ઓફિસ, ફિલ્ડ ઓપરેશન્સ વિભાગ, અમદાવાદની પ્રાદેશિક કચેરીમાં સ્વચ્છતા ઝુંબેશ
ભારત સરકાર દ્વારા 02 ઓક્ટોબર 2022ના રોજથી પડતર બાબતોના નિકાલ માટે વિશેષ ઝુંબેશ 2.0 શરૂ કરવામાં આવી છે. આ વર્ષે, આ ઝુંબેશનું મુખ્ય ધ્યાન 'સરકારી કચેરીઓની સ્વચ્છતા' છે. ઉપરોક્ત બાબતોને ધ્યાનમાં રાખીને, આંકડાશાસ્ત્ર અને કાર્યક્રમ અમલીકરણ મંત્રાલય દ્વારા 02 ઓક્ટોબર, 2022થી 31 ઓક્ટોબર, 2022 સુધી સ્વચ્છતા માટેની એક વિશેષ ઝુંબેશ ચલાવવામાં આવી રહી છે.
આ ઝુંબેશ સઘન રીતે હાથ ધરવામાં આવી રહી છે, જેમાં મંત્રાલયની 4 કચેરીઓ પર વિશેષ ધ્યાન આપવામાં આવ્યું છે. રાષ્ટ્રીય સ્તર, જેમાં નેશનલ સ્ટેટિસ્ટિકલ ઓફિસ, ફિલ્ડ ઓપરેશન્સ વિભાગ, અમદાવાદની પ્રાદેશિક કચેરી તેમાંથી એક છે. આ ઝુંબેશ માટે કચેરી દ્વારા 2જી ઓક્ટોબરના રોજ ખાસ સ્વચ્છતા અભિયાન શરૂ કરવામાં આવ્યું છે, જેમાં પ્રથમ ભાગ માર્ગદર્શિકા, નિયમો અને પ્રક્રિયા અનુસાર તમામ રેકોર્ડ અને ફાઈલોની નિંદણને લગતી કામગીરી હાથ ધરવામાં આવી હતી.
બીજા ભાગમાં જનજાગૃતિમાં વધારો કરવા માટે અમદાવાદ નજીકના લપકામણ ગામમાં ગ્રામ પંચાયતના સહયોગથી સ્વચ્છતા અભિયાન હાથ ધરવામાં આવ્યું હતું અને જનજાગૃતિ રેલીનું આયોજન કરવામાં આવ્યું હતું જેના દ્વારા ગ્રામજનોને સ્વચ્છતા અંગે જાગૃત કરવામાં આવ્યા હતા. નાયબ મહાનિર્દેશક અને પ્રાદેશિક વડા શ્રી એસ.કે. ભાણાવત અને નાયબ નિયામક શ્રી જયપ્રકાશ હોનરાવ સાથે કચેરીના લગભગ 60 અધિકારીઓ/કર્મચારીઓએ ઉત્સાહ સાથે તેમાં ભાગ લીધો હતો.
YP/GP/JD
(Visitor Counter : 82
પ્રધાનમંત્રીનું કાર્યાલય
પ્રધાનમંત્રીએ જાણીતા ટેનિસ ખેલાડી શ્રી નરેશ કુમારના નિધન પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ જાણીતા ટેનિસ ખેલાડી શ્રી નરેશ કુમારના નિધન પર ઘેરા શોકની લાગણી વ્યક્ત કરી છે.
એક ટ્વીટમાં, પ્રધાનમંત્રીએ કહ્યું;
"શ્રી નરેશ કુમારને ભારતીય રમતોમાં તેમના અમુલ્ય યોગદાન માટે યાદ કરવામાં આવશે. ટેનિસને લોકપ્રિય બનાવવામાં તેમણે મુખ્ય ભૂમિકા ભજવી હતી. એક મહાન ખેલાડી હોવા ઉપરાંત તેઓ એક અસાધારણ માર્ગદર્શક પણ હતા. તેમના નિધનથી દુઃખી છું. તેમના પરિવાર અને મિત્રો પ્રત્યે સંવેદના. ઓમ શાંતિ."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
ભારત અને સિંગાપોરના પ્રધાનમંત્રીઓ 21મી ફેબ્રુઆરીએ બંને દેશો વચ્ચે રીઅલ-ટાઇમ પેમેન્ટ સિસ્ટમ્સ લિંકેજના લોન્ચિંગના સાક્ષી બનશે
ભારતના UPI અને સિંગાપોરના PayNow વચ્ચે ક્રોસ બોર્ડર કનેક્ટિવિટી શરૂ કરવામાં આવશે
નાણાંના ઝડપી અને ખર્ચ-કાર્યક્ષમ ટ્રાન્સફરને સક્ષમ કરવા માટે આ બે ચુકવણી પ્રણાલીઓનું જોડાણ
સિંગાપોરમાં ભારતીય ડાયસ્પોરાને સિંગાપોરથી ભારતમાં અને પરસ્પર નાણાં ટ્રાન્સફર કરવામાં મદદ કરશે
પ્રધાનમંત્રી શ્રી નરેન્દ્ર મોદી અને સિંગાપોરના પ્રધાનમંત્રી શ્રી લી સિએન લૂંગ 21 ફેબ્રુઆરી, 2023ના રોજ સવારે 11 વાગ્યે  ભારતના યુનિફાઈડ પેમેન્ટ્સ ઈન્ટરફેસ  અને સિંગાપોરના PayNow વચ્ચે ક્રોસ-બોર્ડર કનેક્ટિવિટી શરૂ કરવાના સાક્ષી બનશે. વીડિયો કોન્ફરન્સિંગ દ્વારા. શ્રી શક્તિકાંત દાસ, ગવર્નર, રિઝર્વ બેંક ઓફ ઈન્ડિયા  અને શ્રી રવિ મેનન, મેનેજિંગ ડિરેક્ટર, મોનેટરી ઓથોરિટી ઓફ સિંગાપોર  દ્વારા આ સેવા લોન્ચ કરવામાં આવશે.
ફિનટેક ઇનોવેશન માટે ભારત સૌથી ઝડપથી વિકસતી ઇકોસિસ્ટમ તરીકે ઉભરી આવ્યું છે. ભારતના સર્વશ્રેષ્ઠ ડિજિટલ પેમેન્ટ ઈન્ફ્રાસ્ટ્રક્ચરના વૈશ્વિકીકરણને આગળ વધારવામાં પ્રધાનમંત્રી નરેન્દ્ર મોદીનું દૂરંદેશી નેતૃત્વ મહત્ત્વપૂર્ણ રહ્યું છે. પ્રધાનમંત્રીનો મુખ્ય ભાર એ સુનિશ્ચિત કરવા પર રહ્યો છે કે UPIનો લાભ માત્ર ભારત પૂરતો મર્યાદિત ન રહે, પરંતુ અન્ય દેશો પણ તેનો લાભ ઉઠાવે. આ બે ચુકવણી પ્રણાલીઓનું જોડાણ બંને દેશોના રહેવાસીઓને ક્રોસ બોર્ડર રેમિટન્સના ઝડપી અને ખર્ચ-કાર્યક્ષમ ટ્રાન્સફરમાં સક્ષમ બનાવશે. તે સિંગાપોરમાં ભારતીય ડાયસ્પોરાને, ખાસ કરીને સ્થળાંતર કામદારો અને વિદ્યાર્થીઓને સિંગાપોરથી ભારતમાં અને પરસ્પર તત્કાલ અને ઓછા ખર્ચે નાણાં ટ્રાન્સફર કરવામાં મદદ કરશે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સૂક્ષ્મ, લઘુ અને મધ્યમ ઉદ્યોગ મંત્રાલય
શ્રી નીતિન ગડકરીએ યોજનાઓની અસરકારક દેખરેખ માટે એમએસએમઇ અને ડેશબોર્ડ્સ માટે રેટિંગ સિસ્ટમ આપવાની હાકલ કરી
સુક્ષ્મ, લઘુ અને મધ્યમ ઉદ્યોગો અને માર્ગ પરિવહન અને હાઇવે મંત્રી શ્રી નીતિન ગડકરીએ એમએસએમઇ યોજનાઓની અસરકારક દેખરેખ રાખવા માટે એમએસએમઇ અને ડેશબોર્ડ્સ માટે રેટિંગ સિસ્ટમની માંગ કરી છે. ચેમ્બર ઑફ ઈન્ડિયન એમએસએમઇ, સીઆઈએમએસએમઇ દ્વારા આયોજીત વેબિનારને સંબોધન કરતાં તેમણે જણાવ્યું હતું કે સારા વ્યવસાય, જીએસટી રેકોર્ડ ધરાવતા એમએસએમઇને રેટિંગ આપવા માટે સરળ અને પારદર્શક પદ્ધતિ વિકસિત થવી જોઈએ જેથી તેઓ બેંકો અને સંસ્થાઓ પાસેથી નાણાં મેળવી શકે. તેમણે કહ્યું હતું કે આખું વિશ્વ હવે ભારતીય ઉદ્યોગમાં રોકાણ કરવા માંગે છે અને અસરકારક રેટિંગ સિસ્ટમથી એમએસએમઇ વિદેશથી સારું રોકાણ મેળવી શકે છે.
શ્રી ગડકરીએ નિર્ણય લેવામાં વિલંબ ન થાય તે માટે યોજનાઓની દેખરેખ માટે ડેશબોર્ડ સ્થાપવાની દરખાસ્ત કરી હતી. તેમણે એસઆઇડીબીઆઈને ત્રણ મહિનાની અંદર નિર્ણય લેવા અને સમર્થન આપવા જણાવ્યું હતું. શ્રી ગડકરીએ કહ્યું કે સ્વનિર્ભર ભારતની પ્રધાનમંત્રીની દ્રષ્ટિ હાંસલ કરવામાં એમએસએમઇની મહત્વપૂર્ણ ભૂમિકા છે. શ્રી ગડકરીએ કહ્યું કે આ સમય છે કે આપણી સિસ્ટમને પારદર્શક, સમયમર્યાદા, પરિણામલક્ષી અને કામગીરીલક્ષી બનાવવી અને સારા ટ્રેક રેકોર્ડ સાથે યોગ્ય ઉદ્યમીઓને મદદ કરવાનો. તેમણે અસ્તવ્યસ્ત રીતે અલગ રીતે કામ કરવાને બદલે એકીકૃત રીતે કામ કરવા પર ભાર મૂક્યો. શ્રી ગડકરીએ કહ્યું કે રોજગાર પેદા કરવા માટે નવી વિચારસરણી, વિવિધ વિચારો, નવી તકનીક અને કૃષિ, ગ્રામીણ અને આદિજાતિ વિસ્તારોમાં સંશોધન ખૂબ જ મહત્વપૂર્ણ છે.
તેમણે કહ્યું હતું કે દેશના જીડીપીમાં એમએસએમઇનું યોગદાન લગભગ 30 ટકા છે અને આ ક્ષેત્ર 11 કરોડથી વધુ લોકોને રોજગાર પૂરો પાડે છે.
સંપૂર્ણ કાર્યક્રમની લિંક https://www.youtube.com/watch?v=a47SSWjQVCI
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 229